CELEX: 
Language: fi
Date: 2016-10-20 00:00:00
Title: KOMISSION DELEGOITU ASETUS (EU) …/…, piikkikampelan kalastusta Mustallamerellä koskevasta poisheittämissuunnitelmasta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Asetuksessa (EU) N:o 1380/2013
                  1
                vahvistetun yhteisen kalastuspolitiikan (YKP) yhtenä keskeisenä tavoitteena on suurina määrinä esiintyvien tahattomien saaliiden vähentäminen ja saaliiden poisheittämisen lopettaminen asteittain kaikessa EU:n kalastuksessa. Poisheittäminen tuhlaa luonnonvaroja huomattavasti ja vaikuttaa kielteisellä tavalla luonnonvarojen kestävään hyödyntämiseen ja kalastuselinkeinon taloudelliseen kannattavuuteen. YKP:ssa edellytetään myös alueellistamisen lisäämistä tarkoituksena välttää/vähentää mikrotason hallinnointia unionin tasolla ja varmistaa, että sääntöjä mukautetaan kunkin kalastuksen ja merialueen erityispiirteisiin.
            
            
               YKP sisältää joukon säännöksiä, joilla helpotetaan purkamisvelvoitteen täytäntöönpanoa. Se sisältää joustavuuden mahdollistavia yleisiä säännöksiä, joita jäsenvaltiot voivat soveltaa kiintiöiden hallinnoinnin yhteydessä. Lisäksi YKP sisältää erityisiä joustomekanismeja, jotka on pantava täytäntöön monivuotisilla suunnitelmilla, tai, jos sellaisia ei ole, niin kutsutuilla poisheittämissuunnitelmilla. Poisheittämissuunnitelmat on tarkoitettu enintään kolme vuotta kestäväksi väliaikaistoimenpiteeksi. Ne laaditaan samalla alueella tai merialueella sijaitsevien jäsenvaltioiden ryhmien, joilla on yhteinen etu kyseisten merialueiden elollisten luonnonvarojen osalta, hyväksyminä yhteisinä suosituksina.
            
            
               Purkamisvelvoite tulee 1. tammikuuta 2017 Mustallamerellä pakolliseksi kaikille kalastuksia määrittäville lajeille, joihin sovelletaan saalisrajoituksia. Piikkikampelan kohdennettu kalastus kuuluu kyseisen säännöksen piiriin. Asetuksen (EU) N:o 1380/2013 15 artiklan 5 kohdan mukaan poisheittämissuunnitelma voi sisältää seuraavia osatekijöitä:
            
            
               erityiset säännökset kalastuksille tai lajeille, joita koskee purkamisvelvoite;
            
            
               eritelmä vapautuksista, joita sovelletaan purkamisvelvoitteeseen, jos kalastukset tai lajit täyttävät tietyt korkeaa eloonjäämisastetta koskevat kriteerit;
            
            
               asetuksen (EU) N:o 1380/2013 15 artiklan 5 kohdan c alakohdassa täsmennetyt säännökset de minimis -poikkeuksista;
            
            
               saaliiden kirjaamista koskevat säännökset;
            
            
               säilyttämisen vähimmäisviitekokojen vahvistaminen;
            
            
               Edellä esitetyn perusteella Bulgaria ja Romania toimittivat Euroopan komissiolle ehdotuksen Mustallamerellä (GFCM:n maantieteellisellä osa-alueella 29) harjoitettavaa piikkikampelan kohdennettua kalastusta koskevaksi kolmivuotiseksi poisheittämissuunnitelmaksi.
            
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Yhteinen suositus piikkikampelan kalastusta Mustallamerellä (GFCM:n maantieteellisellä osa-alueella 29) koskevasta poisheittämissuunnitelmasta
            
            
               Purkamisvelvoitteen soveltamiseksi alueellisella tasolla Mustanmeren vesillä Bulgaria ja Romania toimittivat komission yksiköille 30. kesäkuuta 2016 yhteisen suosituksen poisheittämissuunnitelman perustaksi.
            
            
               Asetuksen (EU) N:o 1380/2013 18 artiklan mukaisesti ehdotettu komission delegoitu säädös perustuu niiden jäsenvaltioiden, joilla on välitön kalastuksenhoitoetu Mustanmeren vesillä harjoitettavan piikkikampelan kalastuksen osalta, laatimaan ja toimittamaan suositukseen.
            
            
               Yhteinen suositus sisältää seuraavat osatekijät:
            
            
               poisheittämissuunnitelmaan sisältyvät kalastukset;
            
            
               korkeaan eloonjäämisasteeseen perustuva vapautus purkamisvelvoitteesta pohjaverkoilla harjoitettavan piikkikampelan (Psetta maxima) kohdennetun kalastuksen osalta;
            
         
         
            
               petoeläinten vahingoittamien kalojen perusteella annettava vapautus;
            
            
               kaikkien piikkikampelasaaliiden (puretut ja poisheitetyt) kirjaamista koskevat seurantatoimenpiteet.
            
            
               Tieteellis-teknis-taloudellinen kalatalouskomitea (STECF) arvioi tähän Bulgarian ja Romanian toimittamaan, purkamisvelvoitteen soveltamista Mustallamerellä harjoitettavaan piikkikampelan kalastukseen koskevaan yhteiseen suositukseen sisältyviä osatekijöitä 4.–8. heinäkuuta 2016 pidetyssä täysistunnossaan
                  2
               .
            
            
               STECF päätteli, että yhteisessä suosituksessa esitettiin perustellut argumentit poisheitettyjen lajien korkean eloonjäämisasteen osalta. Edellä sanotun perusteella on aiheellista vahvistaa korkeaan eloonjäämisasteeseen perustuva vapautus. Jäsenvaltioiden, joilla on välitön kalastuksenhoitoetu kyseisellä alueella, on kuitenkin tehtävä lisätutkimuksia.
            
            
               Pohjaverkoilla pyydetyn piikkikampelan korkeaan eloonjäämisasteeseen perustuvan vapautuksen osalta niiden olisi kerättävä lisää tähän erityiseen vapautukseen liittyviä tieteellisiä perusteita. STECF aikoo arvioida toimitetut tiedot vuoden kuluttua vahvistaakseen, jatketaanko vapautuksen soveltamista. Erityisesti pohjaverkoilla pyydetyn piikkikampelan korkeaan eloonjäämisasteeseen perustuvan vapautuksen osalta asetuksessa säädetään, että vapautus on voimassa ainoastaan vuonna 2017.
            
            
               Näiden tietojen perusteella piikkikampelan poisheittämissuunnitelmaa Mustanmeren vesillä voidaan pitää ensimmäisenä askeleena kohti saaliiden poisheittämisen asteittaista lopettamista kaikissa unionin kalastuksissa ottamalla käyttöön saalisrajoitusten kohteena olevien lajien saaliiden purkamisvelvoite. 
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Ehdotetun toimen lyhyt kuvaus
            
            
               Tärkein oikeudellinen toimi on hyväksyä toimenpiteet, joilla voitaisiin edistää purkamisvelvoitteen täytäntöönpanoa.
            
            
               Asetuksessa täsmennetään lajit ja kalastus, joiden osalta sovelletaan korkeaan eloonjäämisasteeseen perustuvan vapautuksen kaltaisia erityistoimenpiteitä.
            
            
               Oikeusperusta
            
            
               Asetuksen (EU) N:o 1380/2013 15 artiklan 1 kohdan d alakohta, 15 artiklan 6 kohta, 18 artiklan 1 ja 3 kohta sekä asetuksen (EY) N:o 1967/2006 15 a ja 29 a artikla.
            
            
               Toissijaisuusperiaate
            
            
               Ehdotus kuuluu Euroopan unionin yksinomaiseen toimivaltaan.
            
            
               Suhteellisuusperiaate
            
            
               Ehdotus on asetuksen (EU) N:o 1380/2013 15 artiklan 6 kohdan nojalla komissiolle siirretyn toimivallan mukainen, eikä ehdotuksessa ylitetä sitä, mikä on tarpeen sen tavoitteiden saavuttamiseksi.
            
            
               Sääntelytavan valinta
            
            
               Ehdotettu toimintatapa: Komission delegoitu asetus.
            
            
               Muut toimintatavat eivät soveltuisi seuraavasta syystä: Komissiolle on annettu valta hyväksyä poisheittämissuunnitelmia delegoiduilla säädöksillä. Jäsenvaltiot, joilla on välitön kalastuksenhoitoetu, toimittivat asiaa koskevan yhteisen suosituksen. Suosituksessa linjatut ja tähän ehdotukseen sisältyvät toimenpiteet perustuvat parhaisiin käytettävissä oleviin tieteellisiin lausuntoihin ja täyttävät kaikki asetuksen (EU) N:o 1380/2013 18 artiklan 5 kohdassa vahvistetut asiaa koskevat vaatimukset.
            
            
               KOMISSION DELEGOITU ASETUS (EU) …/…,
            
         
         
            
               annettu 20.10.2016,
            
            
               piikkikampelan kalastusta Mustallamerellä koskevasta poisheittämissuunnitelmasta
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta 15 päivänä joulukuuta 2013 annetun Euroopan parlamentin ja neuvoston asetuksen (EU) N:o 1380/2013
                  3
                ja erityisesti sen 11 artiklan 6 kohdan,
            
            
               sekä katsoo seuraavaa:
            
            
               (1)Asetuksen (EU) N:o 1380/2013 tavoitteena on saaliiden poisheittämisen lopettaminen asteittain kaikissa unionin kalastuksissa ottamalla käyttöön purkamisvelvoite.
            
            
               (2)Asetuksen (EU) N:o 1380/2013 15 artiklan 6 kohdassa siirretään komissiolle valta hyväksyä delegoiduilla säädöksillä poisheittämissuunnitelmia enintään kolmen vuoden ajaksi yhteisten suositusten perusteella, joita jäsenvaltiot ovat laatineet kuultuaan asianomaisia neuvoa-antavia toimikuntia.
            
            
               (3)Bulgarialla ja Romanialla on välitön kalastuksenhoitoetu Mustallamerellä harjoitettavassa piikkikampelan kalastuksessa. Kyseiset jäsenvaltiot toimittivat komissiolle 30 päivänä kesäkuuta 2016 Mustallamerellä harjoitettavan piikkikampelan kalastuksen osalta poisheittämissuunnitelmaa koskevan yhteisen suosituksen, jossa otetaan huomioon aihetta koskeva lausunto. Asiaankuuluvilta tieteellisiltä elimiltä on saatu tieteellinen lausunto. Asetuksen (EU) N:o 1380/2013 18 artiklan 3 kohdan mukaisesti tähän asetukseen olisi sisällytettävä ainoastaan ne yhteisissä suosituksissa esitetyt toimenpiteet, jotka ovat yhdenmukaisia mainitun asetuksen 15 artiklan 6 kohdan kanssa.
            
            
               (4)Mustanmeren osalta asetuksessa (EU) N:o 1380/2013 vahvistetaan purkamisvelvoite kaikille saalisrajoitusten alaisten lajien saaliille. Asetuksen (EU) N:o 1380/2013 15 artiklan 1 kohdan d alakohdan mukaisesti purkamisvelvoitetta on sovellettava kalastusta määrittäviin lajeihin viimeistään 1 päivästä tammikuuta 2017. Piikkikampela kuuluu kyseisiin lajeihin.
            
            
               (5)Yhteisessä suosituksessa esitettiin, että piikkikampelaan sovellettaisiin Mustallamerellä vapautusta purkamisvelvoitteesta, koska on tieteellistä näyttöä siitä, että eloonjäämisasteet ovat korkeita. Yhteisessä suosituksessa esitetyn ja tieteellis-teknis-taloudellisen kalatalouskomitean (STECF) arvioiman tieteellisen näytön
                  4
                perusteella asetuksen (EU) N:o 1380/2013 15 artiklan 4 kohdan b alakohdan mukaisesti myönnetty eloonjäämisasteeseen perustuva vapautus olisi sisällytettävä tähän asetukseen yhdeksi vuodeksi. Kyseisten jäsenvaltioiden olisi toimitettava komissiolle asiaan liittyvät tiedot, jotta STECF voisi arvioida kattavasti pohjaverkoilla pyydettyä piikkikampelaa koskevan vapautuksen perusteita ja komissio voisi tarkastella uudelleen kyseistä vapautusta.
            
            
               (6)Asianmukaisen valvonnan varmistamiseksi olisi laadittava jäsenvaltioita koskevat erityisvaatimukset tämän asetuksen soveltamisalaan kuuluvan alusluettelon laatimisen osalta.
            
            
               (7)Koska tässä asetuksessa säädetyt toimenpiteet vaikuttavat suoraan unionin alusten kalastuskauden suunnitteluun ja kalastuskauden taloudelliseen toimintaan, asetuksen olisi tultava voimaan heti sen julkaisemisen jälkeen. Yhteisen suosituksen mukaisesti ja ottaen huomioon asetuksen (EU) N:o 1380/2013 15 artiklan 1 kohdassa esitetty aikataulu tätä asetusta olisi sovellettava 1 päivästä tammikuuta 2017,
            
            
               ON HYVÄKSYNYT TÄMÄN ASETUKSEN:
            
            
               1 artikla
               Purkamisvelvoitteen soveltaminen
            
            
               Asetuksen (EU) N:o 1380/2013 15 artiklan 1 kohdassa säädettyä purkamisvelvoitetta sovelletaan Mustallamerellä pohjaverkoilla (pyydyskoodi
                  5
                GNS) harjoitettuun piikkikampelan kalastukseen.
            
            
               2 artikla
               Määritelmä
            
            
               Tässä asetuksessa ’Mustallamerellä’ tarkoitetaan Välimeren yleisen kalastuskomission (GFCM) maantieteellisen osa-alueen 29, sellaisena kuin se on määriteltynä Euroopan parlamentin ja neuvoston asetuksen (EU) N:o 1343/2011
                  6
                liitteessä I, merivesiä.
            
            
               3 artikla
               Eloonjäämisasteeseen perustuva vapautus
            
            
               1.
                     Asetuksen (EU) N:o 1380/2013 15 artiklan 4 kohdan b alakohdan mukaista vapautusta purkamisvelvoitteesta sellaisten lajien yhteydessä, joiden osalta on tieteellistä näyttöä siitä, että eloonjäämisasteet ovat korkeita, sovelletaan vuonna 2017 Mustallamerellä pohjaverkoilla (GNS) pyydettyyn piikkikampelaan (Psetta maxima).
            
         
         
            
               2.
                     Edellä 1 kohdassa tarkoitetuissa olosuhteissa pyydetty piikkikampela (Psetta maxima) on päästettävä heti takaisin mereen alueella, jolta se on pyydetty. 
            
            
               3.
                     Jäsenvaltioiden, joilla on välitön kalastuksenhoitoetu Mustallamerellä harjoitettavan piikkikampelan kalastuksen osalta, on viimeistään 1 päivänä toukokuuta 2017 toimitettava komissiolle 4 päivänä heinäkuuta 2016 esitetyssä yhteisessä suosituksessa olevien tietojen lisäksi lisätietoja poisheittämisistä sekä muu mahdollinen asiaankuuluva tieteellinen tieto, joka tukee 1 kohdassa säädettyä poikkeusta. Tieteellis-teknis-taloudellinen kalastuskomitea (STECF) arvioi 3 kohdassa tarkoitetut tiedot viimeistään heinäkuussa 2017.
            
            
               4 artikla
               Alusluettelo
            
            
               1.
                     Asianomaisten jäsenvaltioiden on määriteltävä alukset, joihin purkamisvelvoitetta sovelletaan pohjaverkoilla (GNS) pyydetyn piikkikampelan (Psetta maxima) kalastuksen osalta.
            
            
               2.
                     Asianomaisten jäsenvaltioiden on viimeistään 31 päivänä joulukuuta 2016 toimitettava komissiolle ja muille jäsenvaltioille suojattua unionin kalastuksenvalvonnan verkkosivustoa käyttäen luettelo kaikista piikkikampelaa kohdelajina pyytävistä aluksista. Niiden on pidettävä luettelo ajan tasalla.
            
            
               5 artikla
               Voimaantulo ja soveltaminen
            
            
               Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 1 päivän tammikuuta 2017 ja 31 päivän joulukuuta 2019 välisenä aikana.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 20.10.2016.
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  
                        Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta 
                  EUVL L 354, 28.12.2013, s. 22–61
                  .
               
               
                  
                     (2)
                  
                        Tieteellis-teknis-taloudellisen kalatalouskomitean (STECF) raportit – Evaluation of the landing obligation joint recommendations (STECF-16-10). 2016. Euroopan unionin julkaisutoimisto, Luxemburg, EUR XXXX EN, JRC XXXX, XXX s ... Saatavissa 
                  tästä linkistä
                  .
               
               
                  
                     (3)
                  
                        EUVL L 354, 28.12.2013, s. 22.
               
               
                  
                     (4)
                  
                        Tieteellis-teknis-taloudellisen kalatalouskomitean (STECF) raportit – Evaluation of the landing obligation joint recommendations (STECF-16-10). 2016. Euroopan unionin julkaisutoimisto, Luxemburg, EUR XXXX EN, JRC XXXX, XXX s ... Saatavissa 
                  tästä linkistä
                  .
               
               
                  
                     (5)
                  
                        Tässä asetuksessa käytetyt pyydyskoodit viittaavat valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, annetun neuvoston asetuksen (EY) N:o 1224/2009 soveltamista koskevista yksityiskohtaisista säännöistä annetun komission täytäntöönpanoasetuksen (EY) N:o 404/2011 liitteessä XI oleviin koodeihin. Sellaisten alusten, joiden suurin pituus on alle 10 metriä, tässä asetuksessa käytetyt koodit viittaavat FAO:n pyydysluokituksen mukaisiin koodeihin.
               
               
                  
                     (6)
                  
                        Euroopan parlamentin ja neuvoston asetus (EU) N:o 1343/2011, annettu 13 päivänä joulukuuta 2011, eräistä kalastusta koskevista säännöksistä GFCM:n (Välimeren yleisen kalastuskomission) sopimusalueella ja kalavarojen kestävää hyödyntämistä koskevista hoitotoimenpiteistä Välimerellä annetun neuvoston asetuksen (EY) N:o 1967/2006 muuttamisesta (
                  EUVL L 347, 30.12.2011, s. 44)
                  .